《和张王臣郊游韵三首》
宋代·廖行之

君访西郊古佛家，还因烧佛问丹霞。
可能同住依弥勒，应是前身悟木叉。
林杪危亭供宴坐，门前翠袖俨排衙。
纷纷廛市何时了，静看优昙浩劫花。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。